Jgħidli missieri għamlet xita bla ħniena u ħa tixriba sewwa, għax mexa minn Ħ'Attard sar-raħal tagħna joħlom bir-risq u l-ferħ u l-kenn ta' ġewwa. U tgħidli ommi li kienet ir-rebbiegħa, u tgħaxxqet dik is-siegħa għax kont l-ewwel tarbija; w għalkemm warajja kellh'erbatax oħra naħseb li l-akbar għożża r'fgħatha għalija. Jgħiduli huma biex hekk jibqa' ħjiel tagħha: kienet, Alla jaħfrilha, mara twajba, tħobb 'l Alla w'il kulħadd b'kemm kellha saħħa. Ngħidilkom jiena NOTA: Din il-poeżija nkitbet f'egħluq id-39 sena ta' ħajt ili ħabat il-Ħamis li f'dik l-għodwa t'April — ilu issa żmien twil — kont bkejt xi żewġ bikjiet, 'mma kien biki ta' l-anġli mingħajr dnewwa: illum mifni bl-imrar u nibqa' kwiet.